દાહોદ: સંજેલી તાલુકાના ભામણ ગામની પ્રાથમિક શાળામાં વિવિધ કામના બહાના હેઠળ શાળામાં વહેલી બોલાવીને આચાર્ય અને સંજેલી પ્રાથમિક શિક્ષક સંઘના ઉપપ્રમુખનો હોદ્દો ધરાવતા આધેડે ચાર વખત દુષ્કર્મ આચર્યાની ફરિયાદ શિક્ષિકાએ નોંધાવતા ખળભળાટ મચી ગયો છે. શિક્ષિકાએ પોતાની ફરિયાદમાં જણાવ્યું હતું કે,તા.25/9/2018ના રોજ સાંજના નિશાળ છુટતાં સમયે અમારા આચાર્ય હુરસીંગભાઇ ગજાભાઇ માલ રહે. ભામણ તા.સંજેલીનાઓએ મને કહેલ કે, તમારે આવતીકાલે સવારના પોણા નવેક વાગ્યે શાળામાં આવવા જણાવ્યું હતું. તા.26ના રોજ સવારના પોણા નવેક વાગ્યે હું શાળામાં નોકરી ઉપર ગઇ હતી. તે વખતે અમારા સ્ટાફના બીજા શિક્ષક-શિક્ષીકાઓ આવ્યા ન હતાં.